นักเลงเรียกพ่อ

นักเลงเรียกพ่อ เป็นภาพยนตร์ไทยแนวโลดโผนปี 2529 ขนาด 35 มม. พากย์เสียงในฟิล์ม สร้างและจัดจำหน่ายโดยบัวหลวงภาพยนตร์ จากการกำกับของผู้ที่ใช้นามแฝงว่า เทียนชัย นำแสดงโดยสรพงศ์ ชาตรี และนรีรัตน์ มนต์ศิริ

 เนื้อเรื่อง 
"นักเลงเรียกพ่อ" ถ่ายทอดเรื่องราวของ พันตำรวจตรีเชิดชัย ธำรงค์วิทย์ (สรพงศ์ ชาตรี) นายตำรวจมือปราบเจ้าของฉายา "ไอ้มือแดง" เพราะเขามักสวมถุงมือสีแดงเวลาจับปืนออกปฏิบัติการ เขาถูกส่งมารับตำแหน่งสารวัตรคนใหม่ที่สถานีตำรวจภูธรแห่งหนึ่งทางภาคใต้ โดยมี ร้อยตำรวจโทศักดิ์ (ชูชัย รัชดา) เป็นผู้ช่วย

การมาของเชิดชัยสร้างความไม่พอใจให้กลุ่มผู้มีอิทธิพลท้องถิ่น ได้แก่ นายธรรมนูญ แสงไทย (สมชาย สามิภักดิ์), กำนันโฉม กำแพงทอง (มานพ อัศวเทพ) และ ผู้ใหญ่มิ่ง น้ำเค็ม (ไกร ครรชิต) ซึ่งล้วนเป็นลูกน้องของ ตรัน ท่ายาง (กรุง ศรีวิไล) เจ้าพ่อนักเลงใหญ่ที่ทำธุรกิจผิดกฎหมาย ทั้งค้าของเถื่อนและเฮโรอีน

กำนันโฉมจึงวางแผนส่งมือปืนไปลอบสังหารสารวัตรเชิดชัย แต่ก็ล้มเหลว แม้พวกเขาจะมี ดาบไสว แก่นกระโทก (สมศักดิ์ ชัยสงคราม) ตำรวจนอกรีตคอยเป็นสายรายงานความเคลื่อนไหวให้ก็ตาม

ต่อมานายธรรมนูญเริ่มตีตัวออกห่างอีกทั้ง ธัญญา (นรีรัตน์ มนต์ศิริ) ลูกสาวของนายธรรมนูญยังสนิทสนมใกล้ชิดกับสารวัตร ทำให้ตรันสั่งให้ผู้ใหญ่หามือปืนไปจัดการกับสารวัตรเและธัญญาแต่ก็ไม่สำเร็จ เวก (เป้า ปรปักษ์) มือขวาของนายธรรมนูญที่เคยถูกสารวัตรจับกุมมาก่อนจึงอาสาไปสืบข่าวจาก มณี เมียผู้ใหญ่ที่ตัวเองลอบเป็นชู้อยู่ จนได้ความว่าเป็นฝีมือของ ไอ้เฉียบ กับลูกน้องอีก 2 คนที่ผู้ใหญ่จัดหามาแต่ไอ้เฉียบรอดมาได้ เวกจึงจัดการสังหารไอ้เฉียบและส่งศพไปเย้ยผู้ใหญ่ถึงที่บ้าน ทำให้ผู้ใหญ่มิ่งคิดว่าเป็นฝีมือของสารวัตรจึงส่งคนไปจัดการสารวัตรพร้อมกับหมวดศักดิ์แต่ก็ถูกฆ่าตายทั้งหมด 

ทางด้านสารวัตรรู้ว่าการตายของไอ้เฉียบเป็นฝีมือของเวกจึงตามไปเค้นความจริงจนสามารถเอาชนะเวกได้ เวกจึงสารภาพเพิ่มเติมว่าตัวเองเป็นคนฆ่า ไอ้อั้น ลูกน้องกำนันที่ถูกจับติดคุกหลังจากถูกส่งไปฆ่าสารวัตรแต่ไม่สำเร็จเพื่อให้นายธรรมนูญพ้นผิดและหลุดพ้นจากขบวนการของตรัน กำนัน และผู้ใหญ่ สารวัตรจึงเกลี้ยกล่อมให้เวกให้ความร่วมมือกับทางการซึ่งเวกก็ตกลงเพื่อให้โทษหนักกลายเป็นเบาและยังให้เป็นสายคอยส่งข่าวคราวของเหล่าร้าย โดยเวกได้ให้ข้อมูลว่าในงานวันเกิดของกำนันจะมีการนัดวันส่งเฮโรอีน โดยที่กำนันไม่รู้เลยว่าตรันและผู้ใหญ่กำลังวางแผนร้ายอะไรบางอย่าง ทางด้าน ฉาด กำแพงทอง (เจริญ หงษ์ไทย) ลูกชายกำนันได้ออกจากงาน สารวัตรและหมวดศักดิ์จึงสะกดรอยตามจนได้รู้ว่าฉาดและสมุนบุกมาบ้านของ ทวน พี่ชายของ สายรุ้ง คนรักของหมวดศักดิ์ซึ่งเป็นพยาบาลที่เห็นการตายของ หมอวิทยา ที่แฉว่าไอ้อั้นถูกฆ่าก่อนอำพรางศพ โดยเป็นฝีมือของมือปืนถิ่นอื่นที่ฉาดจ้างมา จึงเข้าช่วยเหลือจนทำให้ฉาดถูกสารวัตรยิงได้รับบาดเจ็บแต่หนีรอดไปได้ ซึ่งสารวัตร หมวดศักดิ์ และทวน มาตามหาฉาดที่บ้านกำนันแต่ไม่พบเนื่องจากฉาดถูกส่งไปซ่อนและรักษาตัว

ในวันนัดส่งของ ตรันและผู้ใหญ่จับนายธรรมนูญและธัญญามาเป็นตัวประกันฐานทรยศและตีตัวออกห่าง ทางด้านดาบไสวและกำนันสังหรณ์ใจว่าตรันและผู้ใหญ่อาจจะหักหลัง และก็เป็นจริงเมื่อเฮโรอีนที่นำมาเป็นของปลอมจึงเกิดการยิงต่อสู้กันขึ้น กำนันและฉาดถูกยิงตาย ส่วนดาบไสวหนีรอดออกไปได้แต่ก็ถูกจับภายหลัง ทางด้านผู้ใหญ่มิ่งถูกจับได้โดยหมวดศักดิ์ ขณะที่ตรันถูกวิสามัญฆาตกรรม ส่วนเวกก็ถูกยิงตาย

 ตัวละครและนักแสดง 
 นักแสดงหลัก ตัวละคร  นักแสดง พันตำรวจตรีเชิดชัย ธำรงค์วิทย์ สรพงศ์ ชาตรี ธัญญา แสงไทย นรีรัตน์ มนต์ศิริ ร้อยตำรวจโทศักดิ์ เดชไสว ชูชัย รัชดา สายรุ้ง  ตรัน ท่ายาง กรุง ศรีวิไล กำนันโฉม กำแพงทอง มานพ อัศวเทพ ดาบไสว แก่นกระโทก สมศักดิ์ ชัยสงคราม ผู้ใหญ่มิ่ง น้ำเค็ม ไกร ครรชิต เวก เป้า ปรปักษ์ นายธรรมนูญ แสงไทย สมชาย สามิภักดิ์  ศิริพร ฉาด กำแพงทอง เจริญ หงษ์ไทย  เพิ่ม

 อ้างอิง 

 แหล่งข้อมูลอื่น 
 นักเลงเรียกพ่อ ทางเว็บไซต์ ไทยบันเทิง

หมวดหมู่:ภาพยนตร์ไทยที่ออกฉายในปี พ.ศ. 2529
หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยในคริสต์ทศวรรษ 1980
หมวดหมู่:ภาพยนตร์ภาษาไทย
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1980
หมวดหมู่:ภาพยนตร์โดยบัวหลวงภาพยนตร์